Diari Oficial de la Generalitat Valenciana


Sumari del DOGV 3134, del 02-12-1997 (1997/11139)

RESOLUCIÓ de 7 de novembre de 1997, de la Direcció General de Funció Pública, per la qual s'executa la Sentència núm. 1.710/97, del Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3134

Data del DOGV
:   02-12-1997

Secció del DOGV
:   ADMINISTRACIÓ DE JUSTÍCIA - CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1997/11753


Organisme emissor
:   Conselleria d'Economia, Hisenda i Administració Pública

Tipus de document
:   Resolució

3964 RESOLUCIÓ de 7 de novembre de 1997, de la Direcció General de Funció Pública, per la qual s'executa la Sentència núm. 1.710/97, del Tribunal Superior de Justícia de la Comunitat Valenciana. [97/X11700]
  
Vista la Sentència núm. 1.710/97, de data 26 de juliol de 1997, del Tribunal Superior de Justícia de la Comunitat Valenciana, Sala Social, recaiguda en el recurs de súplica núm. 2.411/96, interposat per el Sr. Julio Vicente Rallo Martínez en les interlocutòries seguides sobre Acomiadament, la decisió de les quals és del següent tenor literal:
  
"Estimem el recurs de súplica interposat pel demandant Sr. Julio Vicente Rallo contra la sentència d'11 d'abril de 1996, del Jutjat Social núm. 2 de Castelló, i en atenció d'açò, amb revocació de la sentència d'instància i en aplicació de les previsions legals, he de declarar i declare la improcedència de l'acomiadament de què va ser objecte per part de la demandada Generalitat Valenciana, el dia 20 de juliol de 1993, condemnant a aquesta entitat a què, a la seua opció, que haurà de portar a efecte en el termini de cinc dies, el readmeta en les mateixes condicions anteriors de contractat temporal per al servei de Formació i Inserció Professional en què treballava, fins la seua extinció definitiva, o l'indemnitze en la quantitat de quaranta-cinc dies del seu salari per any de servei prorratege per mesos els períodes de temps inferiors a un any; i condemnant-la igualment a que li abone els salaris de tramitació meritats des que l'acomiadament es va produir fins la data de notificació de aquesta resolució a les parts, dels quals hauran de descomptar-se els percebuts durant aqueix temps de l'administració o pel seu treball en una altra ocupació; amb reserva a la condemnada del seu dret a reclamar de l'Estat els salaris de tramitació que excedisquen de seixanta dies, comptadors a partir de la presentació de la demanda".
  
Vist com a fets provats en els fonaments de la citada sentència, que en la data de l'acomiadament declarat improcedent, el 20 de juliol de 1993, el Sr. Julio Vicente Rallo Martínez tenia subscrit contracte per a obra o servei determinat amb la categoria de titulat de grau mitjà i que des del 21 de juliol de 1993 presta serveis acollit a contracte temporal d'interinitat fins la provisió reglamentària del lloc de treball núm. 16.642, com a tècnic mitjà de Formació i Inserció Professional.
  
Vist que a el Sr. Julio Vicente Rallo Martínez li va ser denegada la condició de treballador fix, per sentència ferma de data 13.06.1995, del Tribunal Superior de Justícia de la Comunitat Valenciana.
  
En virtut del que disposen els articles 118 de la Constitució espanyola i 17.2 de la Llei Orgànica del Poder Judicial, segons els quals és obligatori el compliment de les sentències i altres resolucions fermes de jutges i tribunals i en ús de les competències que legalment tinc conferides, resolc:
  
Primer
  
Readmetre el Sr. Julio Vicente Rallo Martínez, NRP 47829253 F0, en les mateixes condicions de contracte temporal d'obra o servei, determinat per al servei de Formació i Inserció Professional en què treballava fins que es va produir l'extinció de dit contracte, el 20 de juliol de 1993.
  
Segon
  
D'acord amb l'Ordre de 2 de maig de 1997, del conseller d'Economia, Hisenda i Administració Pública, per la qual es delega la contractació de personal laboral de duració determinada, per l'òrgan competent de la Conselleria d'Ocupació, Indústria i Comerç es formalitzarà el corresponent contracte temporal d'obra o servei determinat al Sr. Julio Vicente Rallo Martínez i els oportuns annexos de cessament i presa de possessió que se'n deriven. Tot això en els termes fixats en la resolució de la Sentència que s'executa.
  
València, 7 de novembre de 1997.- El director general de Funció Pública: Fernando Cano Pérez.
  
V. ALTRES ANUNCIS
  
a) ORDENAMENT DEL TERRITORI I URBANISME
  
1. Tràmits de procediments dels plans
  
Conselleria d'Obres Públiques,
  
Urbanisme i Transports